Here is a page extracted from Wikipedia that may contain CSS, HTML, and a lot of unformatted text.

Title: Psittacula krameri
Content: A cotorra de Kramer (Psittacula krameri (Scopoli, 1769)) ye una especie d'au d'a orden d'os Psittaciformes y familia Psittaculidae que nativa d'Africa y India, y que agora s'ha introduciu en muitas atras partis d'o mundo an as poblacions salvaches s'han establiu y se crían pa lo comercio de mascotas exoticas. Como una especie de mascota popular, as aus escapadas han colonizau quantas ciudaz de tot o mundo, incluyiu lo norte y l'ueste d'Europa. En os Países Baixos, a población salvache en as quatro arias urbanas mas grans (Amsterdam, Rotterdam, Utrecht y Den Haag) s'estimó en 20 000 aus en 2021. S'estiman dica 5000 parellas en Bruselas d'una población orichinal que estió liberada en 1974 per o propietario d'o zoolochico y parque d'atraccions Meli, amán de l'Atomium, que quereba fer que Bruselas estase mas colorida. En Alemanya, istas aus se troban a lo luengo d'o Rin en as prencipals arias urbanas como Colonia u Düsseldorf. Atras poblacions se troban arredol de París, Roma, Palermo, Chenova, Barcelona y Lisbona.

As cotorras de Kramer son una menaza directa pa las poblacions d'o moriciego mas gran d'Europa, Nyctalus lasiopterus, ya que as cotorras compiten con os moriciegos per os puestos d'anidación y atacan y matan a los adultos antis de colonizar lo suyo habitat.

Son populars como mascotas y tanto os masclos como as fembras tienen a capacidat d'imitar a fabla humana.

Subespecies 
P. k. krameri.
P. k. parvirostris.
P. k. manillensis.
P. k. borealis.

Referencias

Vinclos externos 

Psittacula
Especies animals introdueitas en Aragón